Toshkentdagi 77 ta maktabda o‘quvchilar orasida koronavirus infeksiyasi aniqlangan

Toshkentda yil boshidan beri yuzdan ortiq o‘quvchilarda koronavirus infeksiyasi aniqlangan. Bu haqda Toshkent shahar Sanitariya-epidemiologiya xizmati (SEX) boshlig‘i Malika Qudratxo‘jayev tomonidan 13-mart kuni shahar Sog‘liqni saqlash bosh boshqarmasi boshlig‘i Anvar Alimovga chiqarilgan xatda ma’lum qilingan. “Daryo”ning rasmiy doiralardagi manbasi xatning haqiqiy ekanini tasdiqladi.
Xatning bir qismida “joriy yilning o‘tgan davri mobaynida” Toshkent shahrida 181 nafar maktab o‘quvchisida koronavirus infeksiyasi aniqlangani haqida so‘z boradi. Xatning boshqa bir qismida esa “shahar bo‘yicha 77 ta umumta’lim maktablarining 150 nafar o‘quvchisida” kasallik qayd etilgani haqida so‘z boradi. Shuningdek, xatda bir qator maktablar kesimida kasallangan o‘quvchi va o‘qituvchilar soni ochiqlangan bo‘lib, unda jami 90 nafar o‘quvchining maktablari ko‘rsatib o‘tilgan. Jumladan, Yunusobod tumanidagi
Mirzo Ulug‘bek tumanidagi
Chilonzor tumanidagi
Sergeli tumanidagi
Yashnobod tumanidagi
Uchtepa tumanidagi
Shayxontohur tumanidagi
Yakkasaroy tumanidagi
Olmazor tumanidagi
koronavirus infeksiyasi aniqlangan.
“Olib borilayotgan epidemiologik surishtiruvlarga ko‘ra, koronavirus infeksiyasi bilan kasallanayotgan bolalar kasallikni asosan oilasida, oila a’zolari bilan muloqot natijasida yuqtirmoqda”, — deyiladi SEX xatida.
Xatda qo‘shimcha qilinishicha, yil boshidan beri poytaxtda kamida 24 ta maktabning 31 nafar o‘qituvchisida, 13 ta maktabgacha ta’lim tashkilotining 15 nafar tarbiyalanuvchisi va 8 ta maktabgacha ta’lim tashkilotining 8 nafar tarbiyachisida, 6 ta litseyning 7 nafar o‘quvchisi va 4 ta litseyning 4 nafar o‘qituvchisida koronavirus infeksiyasi aniqlangan.
 Toshkentda yil boshidan beri koronavirusga chalinganlarning salkam 40 foizi uy bekalari ekani ma’lum bo‘ldi